Na osnovu člana 3. Zakona o komunalnim taksama («Službene novine SBK/KSB», broj: 2/12, 5/14 i 2/18), člana 24. Statuta Općine Busovača - prečišćeni tekst («Službeni glasnik Općine Busovača », broj: 8/13) i člana 80. Poslovnika Općinskog vijeća Busovača – prečišćen tekst («Službeni glasnik Općine Busovača“, broj: 8/13), Općinsko vijeće Busovča na svojoj 7. sjednici održanoj dana 21.12. 2021. godine, d o n o s i

**ODLUKU**

o visini komunalnih taksi na području Općine Busovača

**OPĆE ODREDBE**

Član 1.

(Osnovi za plaćanje takse)

(1) Na području općine Busovača propisuju se i naplaćuju komunalne takse za:

1. za svaku istaknutu firmu;
2. za držanje sredstava za igru u ugostiteljskim i ostalim objektima kojima priređivanje zabavnih igara nije osnovna djelatnost (bilijar, fliperi, videoigre, pikado i slično);
3. za organizovanje muzike uživo u ugostiteljskom objektu;
4. za zauzimanje pločnika i ostalih javnih površina ispred poslovnih prostorija,
5. za isticanje plakata i panoa na javnim mjestima

Član 2.

(Definicija pojmova)

U smislu ove Odluke:

(1) Pod istaknutom firmom podrazumijeva se ime pod kojim pravno ili fizičko lice

posluje.

(2) Pod držanjem sredstava za igru (bilijar, fiiperi, videoigre, pikado i slično) podrazumijeva se držanje sredstava za igru od kojih nije predviđen navodni dobitak i igara na sreću putem predmeta, elektronskih ili mehaničkih aparata, slot - mašina, koji tokom igre ne omogućuju igraču dobit u novcu ili žetonima koji su naplativi u novcu,

(3) Pod organizovanjem muzike uživo u ugostiteljskom objektu podrazumijeva se

povemeno ili svakodnevno izvođenje muzičkog programa uz pružanje ugostiteljskih usluga.

(4) Pod zauzimanjem pločnika ispred poslovnih prostora i drugih slobodnih javnih

površina podrazumijeva se postavljanje stolova ispred ugostiteljskih radnji, postavljanje stolova, pultova i tezgi za prodaju ili reklamu roba i usluga, postavljanje zabavnih parkova (luna park) koje se vrše od mjesta do mjesta i drugih parkova za djecu.

(5) Pod isticanjem plakata i panoa na javnim mjestima podrazumijeva se isticanje

plakata, panoa postavljanje stalnih panoa i displey-a na javnim mjestima određenim za te namjene.

Član 3.

(Način utvrđivanja obaveze)

Utvrđivanje visine obaveze komunalne takse vršit će se prema odredbama Tarife o općinskim komunalnim taksama sadržanim u članu 10. ove Odluke.

Član 4.

(Obveznici)

Obveznici komunalne takse su sva pravna i fizička lica registrovana za obavljanje djelatnosti, koja posluju na području općine Busovača i koja koriste predmet, prostor ili pružaju uslugu za čije korištenje je propisano plaćanje komunalne takse.

Član 5.

(Isticanje firme)

(1) Pravna i fizička lica koje obavljaju djelatnost na osnovu odobrenja nadležnog organa dužna su na vidnom mjestu svih prostora gdje obavljaju djelatnost istaknuti naziv firme.

(2) Pod nazivom firme podrazumijeva se: naziv firme pod kojim je obveznik registrovan kod nadležnog organa, sjedište lica kao i broj, odnosno naziv poslovne jedinice kada se firma ističe na poslovnoj jedinici.

Firma se ističe najkasnije danom početka obavljanja djelatnosti.

Član 6.

(Subjekti oslobođeni od plaćanja takse)

(1) Od plaćanja takse oslobođeni su:

a) država Bosna i Hercegovina, Federacija Bosne i Hercegovine, Kantona, te jedinice lokalne samouprave s područja Kantona i njihovi organi;

b) ustanove iz oblasti predškolskog obrazovanja, obrazovanja, nauke, kulture, zaštite kulture, historijske baštine, sporta, zdravstva, veterinarstva i socijalne zaštite koje osniva Federacija, Kanton odnosno Općine, te humanitarne i dobrotvorne organizacije;

c) udruženja ratnih vojnih invalida, udruženja porodica poginulih boraca, udruge demobilisanih boraca, udruženja dobitnika najvećih ratnih priznanja Armije Republike Bosne i Hercegovine i Hrvatskog vijeća odbrane, te civilnih žrtava rata;

d) udruženja koje ne obavljaju privrednu djelatnost;

e) pravna i fizička lica koja prvi put pokreću privrednu djelatnost za

prvu godinu obavljanja djelatnosti;

 f) samostalni poljoprivrednik, stočar i pčelar

 g) notar

(2) Obveznicima plaćanja komunalne takse koji obavljaju niskoakumulatine i deficitarne djelatnosti koje su takvima utvrđene odlukom Općinskoga vijeća taksa se umanjuje za 50%

 (3) Obveznici komunalne takse kojima se komunalna taksa utvrđuje na godišnjem nivou oslobađaju se obaveze u iznosu od 50% ako taksena obaveza nastaje u drugoj polovini godine.

 (4) Obveznici plaćanja komunalne takse koji na području općine Busovača imaju poslovnu jedinicu oslobađaju se taksene obaveze za poslovnu jedinicu u iznosu od 50% od iznosa koji bi bilo obavezno platiti osnovno lice.

 **II PRIJAVA I NAČIN OBRAČUNA KOMUNALNIH TAKSI**

Član 7.

(Podnošenje taksene prijave)

(1) Prijavu za razrez komunalne takse obveznik je dužan podnijeti Poreskoj upravi Busovača u rokovima i na način propisan Zakonom o komunalnim taksama ("Službene novine SBK" broj; 2/12, 5/14 i 2/18).

Prijava se podnosi do 31. januara tekuće godine, prema stanju na dan 01. januara tekuće godine za koju se razrezuje. Promjene nastale nakon 1. januara tekuće godine, odnosno tokom godine, takseni obveznik dužan je prijaviti Poreznoj upravi najkasnije pet dana od dana nastanka promjene.

(2) Ukoliko se radi o pravnom licu uz prijavu je potrebno dostaviti dokaz na osnovu kojeg je moguće utvrditi u koju grupu iz člana 10. ove Odluke se pravno lice razvrstava (mikro, mala, srednja i velika pravna lica).

Član 8.

(Rokovi plaćanja takse)

 (1) Taksu iz člana 2. stav 1.i 2. ove Odluke plaća takseni obveznik u roku od 15 dana nakon isteka roka za prijavljivanje takse.

(2) Taksu iz člana 2. stav 3. i 5. ove Odluke plaća takseni obvezniku roku od 7 dana od nastanka taksene obaveze.

(3) Taksu iz člana 2. stav 4. ove Odluke takseni obveznik plaća kod mjerodavnog tijela unaprijed, prije izdavanja rješenja za zauzimanje pločnika ili ostalih površina, razmjerno vremenu za koje se odobrenje izdaje.

Član 9.

(Osnovica komunalne takse)

Osnovica komunalne takse na istaknutu firmu iznosi 200 KM za pravne osobe uz primjenu ostalih mjerila i 150 KM za fizičke osobe uz primjenu ostalih mjerila.

**IIITARIFA OPĆINSKIH KOMUNALNIH TAKSI**

Član 10.

Tarifni broj 1.

Za svaku istaknutu firmu, oznaku ili natpis na poslovnim prostorijama i objektima, kojim se označava da određena pravna osoba ili fizička osoba obavlja izvjesnu djelatnost ili zanimanje određuje se godišnja taksa kako slijedi:

(1) Visina godišnje takse za istaknutu firmu za pravna lica utvrđuje se množenjem jedinstvene osnovice za obračun sa koeficijentom položajne pogodnosti i koeficijentom veličine pravne osobe.

(2) Visina godišnje takse za istaknutu firmu za fizička lica utvrđuje se množenjem jedinstvene osnovice za obračun sa koeficijentom položajne pogodnosti.

(3) Visina godišnje takse za istaknutu firmu za fizička lica kojima je to osnovna ili dopunska djelatnosti, a za obavljanje iste im nije potreban poslovni prostor utvrđuje se paušalno u iznosu od 100,00 KM godišnje.

|  |
| --- |
| **KOEFICIJENT POLOŽAJNE POGODNOSTI** |
| **ZONE** | **PODRUČJE PRIMJENE ZONE** | **KOEFICIJENT ZONE** |
| **Zona I** | ULICE: 1. Mart, 16. August, Alekse Šantića, Antuna Branka Šimića, Branilaca domovine, Gradski trg, Ive Andrića Mak Dizdar,Meše Selimovića,Musa Ćazim ČatićNikola Šubić Zrinski,S.S. Krančevića,Tina Ujevića,Željeznička ulicaPrvi dio Zone I počinje od kraja ulice 1. Mart, magistralnom cestom kako je to navedeno opisom do granice sa općinom KiseljakDrugi dio Zone I počinje od kraja ulice N.Š. Zrinski, magistralnom cestom kako je to navedeno opisom do raskrsnice magistralnih puteva na KaonikuTreći dio Zone I počinje od raskrsnice magistralnih cesta na Kaoniku, magistralnom cestom kako je to navedeno opisom do granice sa općinom VitezČetvrti dio Zone I počinje od raskrsnice magistralnih cesta na Kaoniku, magistralnom cestom kako je to navedeno opisom do granice sa općinom Zenica | **1,20** |
| **Zona II** | Područja općine Busovača, pokrivena regulacionim planovima Općine Busovča i to RP Luka (ulice Luka I, II, III, IV, V i VI), SRC Pridolci, SRC Busovačka planina i područja čiji objekti imaju formiran ulaz sa dole navedenih puteva gdje su objekti locirani na udaljenosti do 50 metra mjereno od granice puta, kao i sljedeće uliceBusovača - Tisovac,Caricki put,Evlije Čelebije,Hazima efendije Kuskunovića,Isaka Samokovlije,Kaćuni — Silos-PodstjenaKaćuni —Lugovi,Kadića strana,Kralja Tomislava,Podcaricki put,Ravanjski putZagrebačka ulica,  | **1,00** |
| **ZonaIII** | Područja koja ne pripadaju zoni I i II | **0,80** |

|  |
| --- |
| **KOEFICIJENT VELIČINE PRAVNIH LICA** |
| MIKRO PRAVNA LICA | **2** |
| MALA PRAVNA LICA | **3** |
| SREDNJA PRAVNA LICA | **5** |
| VELIKA PRAVNA LICA | **10** |

(1) Razvrstavanje veličine pravnog lica u smislu dodjele odgovarajućeg koeficijenta veličine pravnog lica temelji se na članu 5. Zakona o računovodstvu i reviziji Federacije Bosne i Hercegovine ( "Sl.novine F BiH broj 15/21) i to:

1. U mikro pravna lica razvrstavaju se ona pravna lica koja na dan sačinjavanja finansijskih izvještaja ne prelaze granične vrijednosti najmanje dva od sljedećih kriterija:
* prosječna vrijednost poslovne imovine na kraju poslovne godine je do 350.000,00 KM;
* ukupan godišnji prihod je do 700.000,00 KM;
* prosječan broj zaposlenih u godini za koju se podnosi finansijski izvještaj je do devet
1. U mala pravna lica razvrstavaju se ona pravna lica koja na dan sačinjavanja finansijskih izvještaja ne prelaze granične vrijednosti najmanje dva od sljedećih kriterija:
* prosječna vrijednost poslovne imovine na kraju poslovne godine je do 4.000.000,00 KM;
* ukupan godišnji prihod je do 8.000.000,00 KM;
* prosječan broj zaposlenih u godini za koju se podnosi finansijski izvještaj je do 49.
1. U srednja pravna lica razvrstavaju se ona pravna lica koja na dan sačinjavanja finansijskih izvještaja prelaze dva kriterija iz stava (4) ovog člana, ali ne prelaze granične vrijednosti najmanje dva od sljedećih kriterija:
* prosječna vrijednost poslovne imovine na kraju poslovne godine je do 20.000.000,00 KM;
* ukupan godišnji prihod je do 40.000.000,00 KM;
* prosječan broj zaposlenih u godini za koju se podnosi finansijski izvještaj je do 249.

U srednja pravna lica razvrstavaju se i ona koja prelaze graničnu vrijednost jednog od kriterija utvrđenih za velika pravna lica.

1. U velika pravna lica razvrstavaju se ona pravna lica koja na dan sastavljanja finansijskih izvještaja prelaze granične vrijednosti najmanje dva od sljedećih kriterija:
* prosječna vrijednost poslovne imovine na kraju poslovne godine je 20.000.000,00 KM;
* ukupan godišnji prihod je 40.000.000,00 KM;
* prosječan broj zaposlenih u godini za koju se podnosi finansijski izvještaj je 249.

Velikim pravnim licima, neovisno od prethodnih kriterija smatraju se banke, mikrokreditna društva, društva za osiguranje i reosiguranje, lizing društva, društva za faktoring, društva za upravljanje investicijskim fondovima, društva za upravljanje dobrovoljnim penzijskim fondovima, berze, brokersko-dilerska društva i druge finansijske organizacije

Tarifni broj 2.

(1) Za držanje sredstava za igru u ugostiteljskim objektima i ostalim objektima kojima priređivanje zabavnih igara nije osnovna djelatnost, plaća se godišnje, po jednom komadu, odnosno predmetu:

 bilijar, flipere, video igre, pikado i slično....................................................................300,00 KM

(2) Ako se sredstva za igru počnu koristiti u drugom polugodištu, propisana taksa umanjuje se za 50 %.

Tarifni broj 3.

(1) Za organizovanje muzike uživo u ugostiteljskom objektu utvrđuje se taksa u dnevnom iznosu od 50,00 KM.

Tarifni broj 4.

(1) Za zauzimanje pločnika i ostalih javnih površina ispred poslovnih prostora plaća se taksa po zauzetom metru kvadratnom zauzete površine i to:

1. za postavljanje stolova ispred ugostiteljskih objekata, slastičarnica i ostalih objekata radi pružanja ugostiteljskih usluga u mjesečnom u iznosu od 1,00 KM.
2. za postavljanje stolova, pultova, tezgi-stolova i ostalog za prodaju knjiga, razglednica, bižuterije i ostalih proizvoda taksa u dnevnom u iznosu od 2,00 KM.
3. Za postavljanje zabavnih parkova (luna park) koja se vrše od mjesta do mjesta i zauzimaju javnu površinu privremeno u dnevnom iznosu od 2,00 KM
4. Za postavljanje zabavnih parkova za djecu koji se postavlja sezonski u dnevnom iznosu od 2,00 KM
5. Pravno lice koje posjeduje određene uređaje ili opremu i sl., koji se nalaze van sjedišta firme, kao što su npr. bankomati, GSM stubovi plaća taksu u visini od 50% Tarife predviđene za tog obveznika. Plaćanje takse na uređaje, opremu i slično ne oslobađa obveznika plaćanja takse osnovno pravno lice.

Tarifni broj 5.

(1) Za isticanje plakata i panoa na javna mjesta određena za te namjene, utvrđuje se jednokratna taksa:

1. Za seriju 100 komada..............................................................................................50,00 KM
2. Za seriju preko 100 komada..................................................................................100,00 KM

(2) Za postavljanje stalnih panoa i displeja na javna mjesta određena za te namjene, utvrđuje se jednokratna taksa po 1 m kvadratnom u mjesečnom iznosu od ....................................10,00 KM

**IV PRIJELAZNE I ZAVRŠNE ODREDBE**

Član 11.

(Primjena odluke)

Nadzor i kontrolu nad obračunom i plaćanjem komunalnih taksi snosi Porezna uprava Busovača.

Član 12.

(Supanje na snagu)

(1) Ova Odluka stupa na snagu danom donošenja i objavit će se u „Službenom glasniku Općine Busovača“.

(2) Stupanjem na snagu ove Odluke prestaje da važi Odluka o visini komunalnih taksi na području općine Busovača („Službeni glasnik Općine Busovača“, broj: 4/18 i 6/18).

Bosna i Hercegovina

Federacija Bosne i Hercegovine

Srednjobosanski kanton/Kanton Središnja Bosna

OPĆINA BUSOVAČA

Općinsko vijeće

Broj: 02-02-1-4205/21 PREDSJEDAVAJUĆI

Datum: 21.12.2021.godine Općinskog vijeća Busovača

B u s o v a č a Josip Mravak, dipl.ecc.